Parlamenti grek debaton në prag të votëbesimit
Kryeministri Papandreu mbrojti programin e masave shtrënguese të zbatuara nga qeveria e tij në marrëveshje BE-në dhe FMN-në
Mijëra përkrahës të partisë komuniste greke marshuan në kryeqytetin e vendit, Athinë në protesta kundër planeve qeveritare për shkurtime të shpenzimeve, me synimin për të mos lejuar falimentimin financiar të Greqisë. Rreth 5 000 protestues zhvilluan protesta dje para parlamentit grek, të udhëhequr nga kreu i partisë komuniste Aleks Papariga, i cili e akuzoi qeverinë se kishte hyrë në ujdi me kreditorët për “t’i rrjepur të gjallë njerëzit”. Protestat përfunduan pa incidente. Greqia është pushtuar nga protesta prej disa javësh kundër planeve të Kryeministrit socialist Jorgo Papandreu, për rritje taksash dhe shkurtimesh të shpenzimeve qeveritare, të cilat kërkohen nga udhëheqësit ndërkombëtarë në shkëmbim për kredi emenergjente. Kryeministri grek Jorgos Papandreu, mbrojti programin e masave shtrënguese të zbatuara nga qeveria e tij në marrëveshje me Bashkimin Evropian dhe Fondin Monetar Ndërkombëtar në këmbim të një pakete shpëtimi financiar. Ai i bëri komentet sot gjatë një debati në parlament, në prag të një votë besimi për kabinetin e tij të ri të krizës. Kryeministri grek Jorgo Papandreu bëri thirrje për një referendum mbi ndryshime në sistemin politik të vendit, sistem që siç tha ai, ka çuar në borxhe masive dhe e ka detyruar vendin të luftojë për të shmangur falimentimin. Zoti Papandreu tha gjithashtu se mospagimi i borxhit ose dalja nga euroja do të ishte katastrofike për popullin grek. tha zoti Papandreu në parlament. Sot ishte dita e parë e një debati tre ditor rreth politikave të administratës në prag të një votë besimi të martën. Kryeministri Papandreu ia hodhi fajin Bashkimit Evropian që sipas tij nuk parashikoi dot se si do të ndikohej kriza nga tregjet dhe nga vështirësitë ekonomike në vendet e tjera të BE-së. Papandreu dha garanci se reformat do të japin fryte. Kreu i opozitës konservatore Andonis Samaras, udhëheqës i partisë Demokracia e Re, i cili ka refuzuar vazhdimisht thirrjen për konsensus nga Papandreu, tha se ai nuk mund të mbështesë politikat e qeverisë. Papandreu e riorganizoi kabinetin e tij javën e kaluar, pas largimit të tre deputetëve të tij. Analistët thonë se qeveria e re do të arrijë ta fitojë votëbesimin dhe të miratojë reformat, por çështja është se sa shpejt mund të zbatohen ato.